Bélizaire û Zarokên Frey
Bélizaire û Zarokên Frey Biguhêre - Kodê biguhêre - Wîkîdaneyê biguhêre Bélizaire û Zarokên Frey (bi îngilîzî: Bélizaire and the Frey Children) wêneyek portreya malbatek ji sala 1837an e ku tê bawer kirin ji wênesaz Jacques Amans hatiye amade kirin. Ev portre nimûneyek nadir ji serdema xulamtiyê ya DYAyê ye, ku tê de xulamek bi rengek xwezayî ve hatî boyaxkirin. Wêne di koleksiyona Muzexaneya Metropolitan ya Hunerê de li New Yorkê tê pêşandan. Di wêneyê de ciwanê afro-kreolî Bélizaire bi sê zarokên Frederick Frey re tê dîtin, ku bazirgan û bankerê New Orleansê bû. Dema Bélizaire (jdb. 1822) şeş salî bû, malbata Frey ew û diya wî ya bi navê Sallie li bazara xulaman kirî. Tê bawer kirin ku dema portre hat xêzkirin, Bélizaire hema hema 15 salî bû. Di sala 1856an de Bélizaire ji nû ve hat firotin, da ku li ser Evergreen Plantationê di çandiniya şekir ya li Louisiana de xulamtiyê bike. Lewma lêkolîner nekarîn diyar bikin ka piştî 1860 çi hatiye serê wî. Tablo yekane wêneya naskirî ye ku tê de xulamek ji Evergreen Plantationê tê dîtin. Du zarokên Freyê yên di tabloyê de di heman salê de mirin, û yê din negihîşt sala mezinbûnê.